కల చెదిరి, కథ మారి... కలం కన్నీరు..! - ముచ్చట
కల చెదిరి, కథ మారి… కలం కన్నీరు..!
….. మీడియా స్వరూప, స్వభావాలు మారుతున్నాయి. డిజిటల్ మీడియా వేగం, విస్తృతి, వైవిధ్యం ముందు సంప్రదాయ మీడియా విలవిలలాడుతోంది. కరోనా సెగ మీడియాకు కూడా తగిలింది. యాజమాన్యాల వైఖరి, లాభనష్టాల గురించి చాలా చర్చ జరుగుతోంది. మనం జర్నలిస్టుల కోణానికే పరిమితమవుదాం.
ఎక్కడా ఉద్యోగం దొరక్క జర్నలిజంలోకి వస్తున్నారా? ఇష్టంగా వస్తున్నారా? వచ్చి ఇరుక్కుపోతున్నారా? ఆనందంగా ఉన్నారా? ఉద్యోగ భద్రతతో ఉన్నారా? ఆరోగ్యంగా ఉన్నారా? అన్న ప్రశ్నలకు రకరకాల సమాధానాలు రావచ్చు.
కరోనా పేరిట ఖర్చులు తగ్గించుకోవాలనుకున్న తెలుగు మీడియా రంగంలో యాజమాన్యాలు ఒక్కసారిగా ఉద్యోగులను తొలగించాయని, జీతాల్లో కోతపెట్టాయని రకరకాల వార్తలు చక్కర్లు కొడుతున్నాయి. నిజానిజాలు పెరుమాళ్ళకే ఎరుక.
ప్రపంచమంతా తెలిసి ఉండాల్సినవాళ్లు జర్నలిస్టులు. రెండు మూడు భాషలు రావాలి. అనువాదాలు చేయగలగాలి. వేగంగా రాయాలి. అందంగా మాట్లాడాలి. పరిశోధించాలి. సమాచారం రాబట్టాలి. ప్రశ్నించాలి. నిలదీయాలి.తేలికగా అర్థమయ్యేలా విశ్లేషించాలి.
వీటికి తోడు ఆధునిక జర్నలిస్టుకు డ్రైవింగ్ రావాలి. కెమెరా తెలియాలి. టైపింగు తప్పనిసరి. పేజ్ మేకప్ విధిగా రావాలి. నైట్ డ్యూటీ చేయగలగాలి. రాత్రికి రాత్రి యాజమాన్యం మనసేవలు అండమాన్ లో అవసరమనుకున్నప్పుడు మౌనంగా వెళ్లగలగాలి. యూనియన్లలో ఉండకూడదు. పార్టీల్లో ఉండకూడదు. పార్టీలకు వెళ్ళకూడదు. పెళ్లికి చావుకు రెండు నెలలముందే పర్మిషన్ తీసుకోవాలి. వారంలో ఏరోజు ఆఫ్ ఇస్తే అదే సెలవనుకోవాలి.
జర్నలిస్టు క్యాంటిన్ కు వెళ్లినా, బాత్ రూముకు వెళ్ళినా యాజమాన్యం గమనిస్తోందన్న స్పృహ ఉండాలి. ఇల్లు వాకిలి కట్టుకుంటే భయం భయంగా గృహ ప్రవేశం చేయాలి. స్కూటరో కారో కొంటే యాజమాన్యం ఏమనుకుంటుందో అని భయపడాలి.
డెస్కు పెద్దలు, బ్యూరో హెడ్డులు రాసిందే భాష, పెట్టిందే హెడ్డింగుగా అంగీకరించే సబ్మిస్సివ్ నేచర్ ఉండాలి. యాజమాన్యం ప్రతినిధులను గుర్తించి వారి గుడ్ లుక్స్ లో ఉండడానికి పాటుపడాలి.
యాజమాన్యం ఇష్టాలే మన ఇష్టాలు కావాలి. వారి ద్వేషం మన ద్వేషం కావాలి. వారు నడిచినట్లే నడవాలి. వారు తిన్నట్లే తినాలి. వారిలాగే ఆలోచించాలి.
కాలం చిత్రంగా దొర్లిపోతుంటుంది. ఈలోపు మన వేగం తగ్గుతుంది. మనకు మనమే తప్పుకోవాలి. లేదా తప్పిస్తే సిద్ధంగా ఉండాలి. సబ్జెక్ట్ లేని వారు, విషయపరిజ్ఞానం లేనివారు హెడ్డులుగా మనకు హెడ్డులేదని నిరూపిస్తే- మనం హెడ్డు ఉందని చూపకుండా తలవంచుకోవాలి. లేదా తల నరుక్కోవాలి. పట్టు పరిశ్రమ పట్టు విడుపులు తెలియాలి.
తెలుగు పాత్రికేయ భాషా సరస్వతి మురిసిపోయేలా ఏళ్లతరబడి మనం రాస్తున్నా- మన ఊరు పేరు పాఠక ప్రపంచానికి తెలియకుండా అగస్త్య భ్రాతగా అజ్ఞాతవాసం గడపాలి. యాజమాన్యానికి మనం బరువయినప్పుడు మన ఐ డి కార్డును సెక్యూరిటీ గేట్లోనే ఇచ్చి వచ్చేయాలి. ప్రశ్నించి ప్రశ్నించి ప్రపంచానికి సమాధానాలను పంచిపెట్టే జర్నలిస్టులు యాజమాన్యాలను కనీసం మనసులోకూడా ప్రశ్నించకుండా మౌనంగా, కన్నీళ్లు కూడా రాకుండా రోదించాలి. రోదిస్తూనే ఉండాలి.
kala chediri, katha maari... kalam kanneeru..! - muchhata
kala chediri, katha maari kalam kanneeru..!
u.. media swaroopa, swabhaavaalu maarutunnaayi. disital media vegam, vistruti, vaividhyam mundu sampradaaya media vilavilalaadutoondi. karona sega mediaku kuudaa tagilindi. yajamanyala vaikhari, labhanashtala gurinchi chala charcha jarugutondi. manam jarnalistula konanike parimitamavudaam.
ekkada udyogam dorakka jarnalijamloki vastunnara? ishtamgaa vastunnara? vachi irukkupotunnara? aanandamgaa unnara? udyoga bhadratato unnara? aarogyamgaa unnara? anna prasnalaku rakarakaala samaadhaanaalu raavacchu.
karona paerita kharchulu tagginchukovalanukunna telugu media rangamlo yajamanyalu okkasariga udyogulanu tolaginchaayani, jeetaallo kothapettaayani rakarakaala vaartalu chakkarlu kodutunnayi. nijaanijaalu perumallake eruka.
prapanchamantaa telisi undaalsinavaallu jarnalistulu. rendu moodu bhashalu ravali. anuvaadaalu cheyagalagaali. vegamgaa rayali. andamgaa matladali. parisodhinchaali. samacharam rabattali. prasninchaali. niladeeyaali.telikagaa arthamayyela vislaeshimchaali.
veetiki thodu aadhunika jarnalistuku driving ravali. kemera teliyaali. typingu tappanisari. page mekap vidhigaa ravali. nait dutey cheyagalagaali. raatriki raatri yaajamaanyam manasevalu andaman loo avasaramanukunnappudu mounamgaa vellagalagaali. unionlalo undakudadu. paartiillo undakudadu. paarteelaku vellakudadu. pelliki chaavuku rendu nelalamunde permision teesukovali. vaaramlo eroju af iste adhe selavanukovali.
jarnalistu cantin ku vellina, bath roomuku vellinaa yaajamaanyam gamanistondanna spruha undaali. illu vaakili kattukunte bhayam bhayamgaa gruha pravesam cheyali. schootaro caro konte yaajamaanyam emanukuntundo ani bhayapadali.
desku peddalu, beuro headdulu rasinde bhasha, pettinde headdingugaa angeekarinche submissive nechar undaali. yaajamaanyam pratinidhulanu gurtinchi vaari gud luks loo undadaaniki paatupadaali.
yaajamaanyam ishtale mana ishtaalu kavali. vaari dwesham mana dwesham kavali. vaaru nadichinatle nadavali. vaaru tinnatle tinaali. vaarilaage aalochinchaali.
kaalam chitramgaa dorlipotuntundi. eelopu mana vegam taggutundi. manaku maname tappukovali. leda tappiste siddamgaa undaali. subject laeni vaaru, vishayaparignaanam lenivaaru headdulugaa manaku headduledani niroopisthe- manam headdu undani chupakunda talavanchukovali. leda tala narukkovali. pattu parisrama pattu vidupulu teliyaali.
telugu paatrikeya bhasha saraswati murisipoyela ellatarabadi manam rastunna- mana ooru paeru paathaka prapanchaaniki teliyakunda agastya bhraatagaa agnaatavaasam gadapali. yaajamaanyaaniki manam baruvayinappudu mana ai di kaardunu security getlone ichi vacheyaali. prasninchi prasninchi prapanchaaniki samaadhaanaalanu panchipette jarnalistulu yaajamaanyaalanu kaneesam manasulokuda prasninchakundaa mounamgaa, kanneellu kuudaa rakunda rodinchaali. rodistune undaali.